Waray-Waray News: 4.6% GDP sa 2009 gin iimdan nga makakahimo sin dugang nga 53 mil nga pantrabahuan – NEDA
ni Ailene N. Diaz
Manila (2 February) -- An Socioeconomic Planning Secretary nga si Ralph Recto in pagpahayag sin ka positibo nga an gross domestic product (GDP) nga maabot 4.6 porsyento yana nga tuig in makahimo sin dugang nga 53 mil nga pantrabahuan san mga magtatrabaho.
Dida san press briefing, si Recto nasugad nga an outsourcing, real estate, konstruksyon, trade, turismo medico ngan sektor pan agrikultura bilang naamenihar san pagtubo san nasud in makakaghatag sin ginkikinahanglan nga pantrabahuan.
Sugad niya, an pagtubo san ekonomiya san naglabay nga tuig in nakadugang pantrabahuan san pareho nga lebelo nga natikang gud la san sektor san serbisyo.
An sektor san panserbisyo kon diin natikang an katunga san GDP, humitaas sin 4.9 porsyento san naglabay nga tuig sa luyo san natuon nga epekto san hataas nga presyo san asyete ngan paghamubo san economiya pankalibutan.
Sa luyo nga bahin, an sektor san industriya humitaas liwat sin 5 poesyento, ngan an agrikulturta naman, pangisdaan ngan forestry sin 3.2 porsyento.
Dugang ni Rector, an gobyerno labi na an Department of Labor and Employment (DOLE) ngan Technical Education and Skills Development (TESDA) in nag iimplementar liwat sin magka durudilain nga programa para mabuligan an waray trabaho makahanap pantrabahuan.
Sugad niya, an paningkamot san gobyerno in kinahanglan ituon ngadto san mga training para ipaundong an kakayahan labi na sadton 15 ngadto 21 anyos nga mao an kadam-an san waray mga trabaho. (PIA Northern Samar) [top]
war_Latn kac_Latn war_Latn war_Latn war_Latn war_Latn war_Latn war_Latn war_Latn